
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

               Privind, aprobarea vanzarii spatiului cu destinatia de cabinet medical, situat in municipiul Focsani, str. S.Barnutiu nr. 9, care face obiectul contractului de concesiune nr. 21954/23.12.2004, incheiat intre Consiliul Local al municipiului Focsani si  Mocanu Ioana

Consiliul local al municipiului Focsani, judetul Vrancea, intrunit in sedinta ordinara,

          - vazand proiectul de hotarare initiat de Primarul municipiului Focsani, prin care se propune aprobarea vanzarii spatiului cu destinatia de cabinet medical, situat in municipiul Focsani, str. S.Barnutiu nr.9, care face obiectul contractului de concesiune nr. 21954/23.12.2004, incheiat intre Consiliul Local al municipiului Focsani si Mocanu Ioana, raportul Serviciului juridic - contencios, administrarea domeniului public si privat, publicitate inregistrat la nr.20493/16.06.2010 ; 
         - vazand avizul favorabil al Comisiei pentru buget finante, investitii, libera initiativa, economie si servicii publice ;  

         - avand  in  vedere  cererea inregistrata cu nr. 837/2009 la Primaria municipiului Focsani, depusa de d-na Mocanu Ioana domiciliata in municipiul Focsani, str. Cezar Bolliac nr. 18, ap. 12 ;
         - vazand Raportul privind stabilirea valorii de piata pentru spatiul  in suprafata totala de 27,90 mp., situat in Focsani, str.S.Barnutiu nr. 9, intocmit de S.C.Consviro S.R.L., membru ANEVAR ;
         - avand in vedere Procesul – verbal de negociere a pretului de vanzare inregistrat la Primaria municipiului Focsani sub nr.20493/27.04.2010 ;
         - conform prevederilor O.U.G. nr. 68/2008 privind vanzarea spatiilor proprietate privata a statului sau a unitatilor administrativ – teritoriale, cu destinatia de cabinete medicale, precum si a spatiilor in care se  desfasoara activitati conexe actului medical si ale H.C.L. nr. 92/249/2008 privind aprobarea listei spatiilor proprietate privata a municipiului Focsani, cu destinatia de cabinete medicale, precum si a spatiilor in care se desfasoara activitati conexe actului medical, care urmeaza sa fie vandute conform O.U.G. nr. 68/ 2008 ;
      - in conformitate cu  art. 36, alin (1) si (2), lit.(c), al  art. 45, alin. (3) din Legea nr.215/2001, privind administratia publica locala, republicata, cu modificarile si completarile ulterioare ;

H O T A R A S T E :
        Art. 1  Se insuseste Raportul de evaluare intocmit de S.C. Consviro S.R.L., membru ANEVAR, pentru spatiul  in suprafata totala de 27,90 mp., situat in Focsani, str. S.Barnutiu nr. 9, atribuit conform Contractului de concesiune  nr.21954/23.12.2004 d-nei Mocanu Ioana, medic titular al CMI Dr.Mocanu Ioana, la valoarea totala de 58.504,00 lei, potrivit anexei nr.1, la prezenta hotarare.   
        Art. 2. (1) Se aproba vanzarea spatiului in suprafata totala de 27,90 mp., la valoarea de 58.504,00 lei, catre d-na Mocanu Ioana medic titular al CMI Dr.Mocanu Ioana, potrivit procesului – verbal de negociere inregistrat la Primaria municipiului Focsani sub nr. 20493/27.04.2010, ce constituie anexa nr. 2 la prezenta hotarare.
        (2) Datele de identificare ale spatiului ce se vinde sunt cele prevazute in Raportul de evaluare, prevazut la art. 1.
        (3) Se imputerniceste Primarul municipiului Focsani sa semneze pentru si in numele Municipiului Focsani, contractul de vanzare – cumparare.
        (4)  Pretul de vanzare al spatiului se va plati de cumparator integral la incheierea contractului, sau in rate, in conditiile OUG nr. 68/2008 privind privind vanzarea spatiilor proprietate privata a statului sau a unitatilor administrativ – teritoriale, cu destinatia de cabinete medicale, precum si a spatiilor in care se  desfasoara activitati conexe actului medical.

        (5) Spatiul cu destinatia de cabinet medical ce face obiectul prezentei hotarari nu poate fi instrainat, inchiriat sau folosit de cumparator pentru alte activitati decat in scopul desfasurarii activitatii medicale si/sau a activitatilor conexe actului medical.

        (6) In cazul incalcarii conditiilor prevazute la alin.(5), contractul de vânzare-cumpărare se consideră rezolvit de drept, fără a mai fi necesară punerea în întârziere şi fără altă formalitate.
        (7) In situatia prevazuta la alin. (6), imobilul reintra in proprietatea privata a municipiului Focsani, iar sumele inaintate de cumparator ii vor fi restituite, fara dobanda aferenta acestora.

        (8) Clauza prevazuta la alin. (5) va fi cuprinsa in contractul de vanzare – cumparare.

        (9) Vanzarea spatiului cu destinataia de cabinet medical se poate face cu plata in rate catre cumparatorul prevazut la alin.(1), in urmatoarele conditii :

    a)  avans de 15% din preţul de vânzare prevazut la art.2 alin.(1) ;

    b) rate lunare, eşalonate pe un termen de maximum 15 ani, cu posibilitatea cumpărătorului de a obţine acordarea unui termen de graţie de un an ; termenul de gratie se aproba, la solicitarea cumpărătorului, de catre Primarul municipiului Focsani, inainte de incheierea contractului de vanzare – cumparare ; cumparatorul  poate opta pentru un termen mai mic de plată sau pentru achitarea anticipată ;

    c) perceperea unei dobânzi anuale cel puţin egale cu rata de referinţă stabilită periodic de Comisia Europeană pentru România şi publicată în Jurnalul Oficial al Uniunii Europene.

         (10) In cazul in care cumparatorul nu plateste la scadenta 4 rate sau nu respectă clauzele contractuale, contractul de vânzare-cumpărare se consideră rezolvit de drept, fără a mai fi necesară punerea în întârziere şi fără altă formalitate.
         (11) In situatia prevazuta la alin.(10), imobilele reintra în proprietatea privată a municipiului Focsani, iar sumele înaintate de cumpărător îi vor fi restituite, fără dobânda aferentă acestora.

          (12) In cazul vanzarii in rate a spatiului cu destinatia de cabinet medical, cumparatorul este obligat sa constituie in favoarea vanzatorului o ipoteca asupra imobilului care face obiectul vanzarii, pana la achitarea in totalitate a bunului cumparat.
          (13) Cheltuielile ocazionate de procedura de vanzare in ceea ce priveste efectuarea masuratorilor cadastrale si intabularea dreptului de proprietate, precum si inscrierea ipotecii prevazute la alin.(12) sunt suportate de catre cumparator.
          (14) Cheltuielile ocazionate de organizarea si desfasurarea procedurilor de vanzare a spatiului medical, altele decat cele prevazute la alin.(13), sunt suportate de vanzator din bugetul propriu.
          (15) Sumele obtinute din vanzarea spatiilor medicale se fac  venit la bugetul local, intr-un cont special si se utilizeaza pentru realizarea unor proiecte de interes public in domeniul sanitar, aprobate de Consiliul Local al municipiului Focsani.
          (16) Urmarirea executarii contractului de vanzare – cumparare se face de catre Directia economica si Serviciul juridic – contencios, administrarea domeniului public si privat, publicitate.
        Art. 3.   Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul juridic - contencios, administrarea domeniului public si privat, publicitate si Directia economica.  

PRESEDINTE DE SEDINTA,
                                                      Vasile  Pintilie
                                                                                                       CONTRASEMNEAZĂ

                                                                                      SECRETARUL MUNICIPIULUI FOCŞANI         

                                                                                    Eduard  Corhana
Municipiul Focsani , 29  iunie   2010

